**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** *Решение за oдобряване на Рамков договор за сътрудничество между Община Русе и Русенски университет „Ангел Кънчев“*

**УВАЖАЕМИ ОБЩИНСКИ СЪВЕТНИЦИ,**

​​​​​​​​​​​​​​ ​​​​​​Русенският университет "Ангел Кънчев" (Университетът) е значима регионална и национална образователна и научноизследователска институция, неразделна част от европейското образователно и научноизследователско пространство. Университетът има за свое призвание разпространяването на знания, извършването на фундаментални и приложни научни изследвания и внедряването на иновации в практиката, с което способства за изграждането на висококвалифицирани специалисти и за устойчивото развитие на региона и страната.

Съгласно чл. 59 от Закона за местното самоуправление и местната администрация (ЗМСМА) Общините могат да си сътрудничат с юридически лица с цел реализиране на проекти, допринасящи за преодоляване на съществени проблеми на регионално и местно равнище. Общинското сътрудничество се осъществява на основание подписано споразумение за сътрудничество, което се одобрява от съответните общински съвети в съответствие с чл. 61 от ЗМСМА.

Община Русе има възможност да установи партньорство с Русенският университет "Ангел Кънчев" като подпише Рамков договор за сътрудничество, с който се създават условия за обмен на информация, техническо сътрудничество и взаимно подпомагане при повишаване капацитета на човешките ресурси, като по този начин се подпомогне превръщането на Община Русе в привлекателно място за живеене и все по-силното ѝ позициониране в икономически, социален и културен аспект в национален и транснационален мащаб, както и по-нататъшното утвърждаване на Русенския университет като значима и решаваща за развитието на град Русе академична структура с национално значение и международен авторитет.

Сключването на рамков договор с Русенският университет „Ангел Кънчев“ е необходимо предвид необходимостта да бъде създадена практическа рамка за развитието на по-тясно сътрудничество между Университета и Община Русе, изразяващо се в реализиране на проекти, допринасящи за преодоляване на съществени проблеми на регионално и местно равнище.

Договорът урежда отговорностите на страните с оглед общото им сътрудничество и процедурата за координация на съвместните дейности в областта на социалния и културния живот на град Русе, образованието, опазването на околната среда и устойчивото ползване на природните ресурси, строителството, геодезията и архитектурата, чрез осъществяване на обмен на информация, научно-изследователска дейност и сътрудничество, включително от инфраструктурен, иновационен и технологичен характер.

Рамковият договор е сключен за срок от четири години, считано от датата на неговото подписване, като предвижда при сътрудничество за изпълнение на конкретни проекти, които предвиждат участие на страните с финансови средства или предполагат разпределение на рискове и отговорности между страните, да бъдат подписвани допълнителни споразумения към договора по реда на чл. 61 от ЗМСМА.

С оглед горното предлагам за одобрение подписан Рамков договор за сътрудничество между Община Русе и Русенски университет „Ангел Кънчев“.

Предвид изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общинският съвет да вземе следното

**РЕШЕНИЕ:**

На основание чл. 21, ал. 2 във връзка с чл. 21, ал. 1, т. 23, чл. 59 и чл. 61, ал. 1 от ЗМСМА, Общински съвет – Русе **РЕШИ:**

**ОДОБРЯВА** подписания между Община Русе и Русенски университет „Ангел Кънчев“ Рамков договор за сътрудничество.

***Приложение:*** *Рамков договор за сътрудничество между Община Русе и Русенски университет „Ангел Кънчев“.*

**ВНОСИТЕЛ:**

**ПЕНЧО МИЛКОВ**

*Кмет на Община Русе*

*Съгласували:*

Димитър Недев

*Зам.-кмет „Комунални дейности“*

Соня Станчева

*Директор на Дирекция „ПД“*

*Изготвил:*

Елена Тодорова

*Старши юрисконсулт*